**OBAVIJEST – TESTIRANJE DJECE ZA UPIS U PRVI RAZRED OSNOVNE ŠKOLE ŽITNJAK**

Dragi roditelji budućih prvaša,

prema naputcima koje je izdao Hrvatski zavod za javno zdravstvo i školska medicina rada odobreno je obavljanje pregleda školskog liječnika za testiranje djeteta za upis u prvi razred za školsku godinu 2020./2021..

Pregled školskog liječnika dio je upisnog procesa za upis u prvi razred. Naša školska liječnica je ***dr. Daniela Franulić*** (medicinska sestra ***Iva Baček***) u Domu zdravlja Pešćenica. **Za pregled se možete naručiti na telefonski broj 01/2304-239 ili 01/2306-153 od srijede 13.5.2020..**

Radno vrijeme školske liječnice je:

**PARNE DATUME - POPODNE,**

 **NEPARNE DATUME – JUTRO**

Osnovne upute prilikom dolaska u ambulantu su mjerenje temperature prilikom dolaska (ukoliko dijete ima kod kuće temperaturu potrebno je odgoditi pregled), dezinfekcija ruku te smanjeno zadržavanje u čekaonici.

**\*NAPOMENA:** *Prednost prilikom naručivanja imati će djeca s teškoćama u razvoju kojima do početka školske godine treba osigurati primjereni oblik školovanja i/ili pomoćnika u nastavi ili odgodu upisa u prvi razred u razdoblju od jedne godine.*